হিমাচলে পর পর ধস, চাপা পড়ল কয়েকটি বাড়ি, মৃত ১, নিখোঁজ ৫

ওয়েবডেস্ক- বন্যা বিধ্বস্ত (Flooded) হিমাচলে (Himachal) বৃহস্পতিবার সকালে ফের দুর্যোগ। বসতি এলাকায় পর ধস ধস (Land Slide) নামল। কুলুর (Kullu) আখাড়া বাজার (Akhara bazaar)এলাকায় সকালেই এই ঘটনায় নতুন করে আতঙ্ক ছড়িয়েছে। বেশ কয়েকটি বাড়ি সেই ধসের নীচে চাপা পড়ে গেছে।

স্থানীয় সূত্রে জানা গেছে, একজনের মৃত্যু হয়েছে, পাঁচজন নিখোঁজ। ঘটনায় আহত বেশ কয়েকজন। চারজনকে উদ্ধার করা হয়েছে। আরও অনেকের ধবংস্তূপের নীচে আটকে থাকার সম্ভাবনা রয়েছে। বুধবার রাত থেকে টানা বৃষ্টিতে ক্রমশই আতঙ্ক বাড়ছে। কর্মকর্তারা জানিয়েছেন, হিমাচল প্রদেশের কুলু জেলার ইনার আখড়া বাজারে আজ ভোরে এক ভয়াবহ ভূমিধসে কমপক্ষে নয়জন ভারী ধ্বংসাবশেষ ও কাদার নিচে আটকে পড়েছেন বলে খবর। গত কয়েকদিন ধরে অবিরাম বৃষ্টিপাতের ফলে ভূমিধসের কারণে ব্যাপক আতঙ্ক ও ধ্বংসযজ্ঞের সৃষ্টি হয়েছে।

কুলুর পুলিশ সুপার (এসপি) কাঠিকেয়ান গোকুলচন্দ্রনের (Kullu Superintendent of Police (SP) Kathikeyan Gokulchandran) মতে, ঘটনাস্থল থেকে একজনের মৃতদেহ উদ্ধার করা হয়েছে, এবং গুরুতর আহত তিনজনকে উদ্ধার করে জরুরি চিকিৎসার জন্য কুলুর আঞ্চলিক হাসপাতালে পাঠানো হয়েছে। জেলা দুর্যোগ ব্যবস্থাপনা কর্তৃপক্ষ, স্থানীয় পুলিশ এবং জেলা প্রশাসনের কর্মীরা সহ উদ্ধারকারী দল ধ্বংসস্তূপের নিচে আটকে পড়া ব্যক্তিদের উদ্ধারকাজ চালিয়ে যাচ্ছেন। কিন্তু প্রতিকূল আবহাওয়ার কারণে উদ্ধারকাজ কমছে। অপরদিকে বুধবার একই এলাকায় আরেকটি ভূমিধসের ঘটনা ঘটে। যেখানে ধ্বংসস্তূপের নিচে চাপা পড়ে দুজন ব্যক্তি। এখনও পর্যন্ত তাদের কোনও সন্ধান পাওয়া যায়নি।

আরও পড়ুন- চার দশকে ভয়াবহ বন্যা পাঞ্জাবে, জলে ভাসছে ২৩ জেলা,মৃত ৩৭

প্রসঙ্গত, এই বর্ষায় অতি ভারী বৃষ্টিতে বিপর্যস্ত হিমাচল। বৃষ্টির কারণে ভূমিধসের কারণে ক্রমশই আতঙ্ক বাড়ছে। বহু রাস্তাঘাট জলবন্দি। বহু রাস্তাই চলাচলের অনুপযুক্ত। রাজ্যের বেশ কয়েকটি এলাকায় একই ধরণের ঘটনার খবর পাওয়া গেছে। রাজ্যের বিপর্যয় মোকাবিলা দফতর সূত্রে জানানো হয়েছে, বর্ষার মরসুমের শুরু থেকে এখনও পর্যন্ত রাজ্যে ১২২টি ধসের ঘটনা ঘটেছে। ৯৫টি হড়পা বান, ৪৫টি মেঘভাঙা বৃষ্টি হয়েছে। গোটা রাজ্যে এখনও পর্যন্ত ৩৪১ জনের মৃত্যু হয়েছে। গত ২৪ ঘণ্টায় মৃত্যু হয়েছে ১১ জনের।

কর্তৃপক্ষ ঝুঁকিপূর্ণ এলাকার বাসিন্দাদের জন্য সতর্কতা জারি করা হয়েছে। জনগণকে সতর্ক থাকার নির্দেশ দিয়েছেন। এই সমস্ত অঞ্চলে ভ্রমণ এড়ানোর পরামর্শ জারি আছে।

দেখুন আরও খবর-